Ta' Ġuże' CHETCUTI b'tifkira ta' Piju Muscat Azzopurdi, M.B.E. Fl-aħjar ta' ħajtu, Żagħżugħ mimli b'kull ħila, W għaddejt idi qalila Madwar ġenbejh : Tfujt star u għattejt għajnejb, U bistu fuq xofftejh. Kienet ix-xemx ta' ħajtu, fost dwal ta' ħeġġa w nar. F'buġġieġa ta' lwien sbieħ, qed tiddi f'nofs in-nhar, Fl-aħjar ta' ħajtu. Jiżfen u jdur ferrieħ: Jien għirt għalih. Sejjaħtlu w hu ħarabni, Għidtlu biex jiżfen miegħi, Ridtu fi ħdani, ridtu Li jkun għal dejjem tiegħi, Kien fir-rebbiegħa sbejħa ta' ħajja mingħajr djieq, Kien għadu ta' żgħużitu sew sew fin-nofs tat-triq, B'xejra ta' qalbieni, Rujtu jħabrek qatigħ, Jagħnet u jaħdem sħiħ; Għalxejn sejjaħtlu ħdejja, U xħett il-bombi ħdejh: Hu baqa' jisfidani dil-ħarsa ta' għajnejh, Kien mimli saħħa w hena, ġo ħarstu d-dawl tas-sliem, Fil-ferħ issibu l-ewwel, fin-niket ta' quddiem, Fl-aħjar ta' ħajtu, U fuqu tfajt id-dell Tal-qilla tiegħi, U fl-aħħar żifna mgħaġġla Haddantu miegħi. U żfinna l-aħħar żifna, bejn sema w art flimkien : Kien b'saħħtu w mimli ħajja, kien għadu fl-isbaħ żmien. Fil-ġlieda ta' bejnietna Sa fl-aħħar irbaħt jien.